Vandali su rasturili crikveničku crkvu, uzeli milodare i razbijali

Posvuda su bile razbacane hostije, kao da se netko s tim igrao. Zornica se održala, ali u samostanu Krista Kralja, 50-ak metara od crkve, jer je iznutra bila devastirana - rekla nam je gospođa koja nam je poslala slike

<p>Nepoznati vandali u noći na petak provalili su u crkvu Blažene Djevice Marije u Crikvenici.</p><p>Provalnici su u crkvu ušli kroz mali prozor koji su divljački razbili, a zaštitu iščupali iz zida. Za ulazak su koristili plastičnu stolicu koju su našli kraj crkve.</p><p><strong>POGLEDAJTE VIDEO: </strong></p><p> </p><p>- Na liječenju sam s kćerkom u Thalassotherapiji i idem svako jutro na zornicu u crkvu. Jutros smo došli i stvorila se gužva jer je netko provalio kroz prozor uz samu šetnicu - rekla nam je gospođa koja nam je poslala fotografije.</p><p>- Skupilo nas se tridesetak ispred i nismo mogli vjerovati što se dogodilo. Posvuda su bile razbacane hostije, kao da se netko s tim igrao. Zornica se održala, ali u samostanu Krista Kralja, 50-ak metara od crkve, jer je iznutra bila devastirana - rekla nam je gospođa, ljuta što je netko ponizio sakralnu ustanovu prije Božića.</p><p>U župi sumnjaju da se radi o barem dvoje ljudi koji su razbili prozor i ušli u crkvu. Uzeli su oko 1500 kuna milodara, i razbili škrabicu u kojoj je bilo 30-ak kuna. Pronašli su laptop i mikrofon koji su uzeli sa sobom, a videonadzor su skinuli i bacili u more kraj crkve. Sa sobom su ponijeli i kalež u kojem se nalaze hostije i porazbacali ih po cijelom prostoru.</p><p>Župnik je u šoku i ne razumije motiv provalnika.</p><p>- Netko je mislio da je u crkvi puno novca i da će profitirati, što nije slučaj. Mi u crkvi nemamo puno materijalnog. Nisu se puno okoristili, a napravili su veliku materijalnu štetu provalom - ispričao nam je jedan od župljana.</p><p>Iz policije su nam potvrdili da su zaprimili prijavu u 5.20 sati te uzeli zapisnik, a očevid je u tijeku.</p>